
Vaalilautakunnan pöytäkirja 2/2026
Kuulutus Sallan seurakunnan ennakkoäänestyksestä
Suomen evankelis-luterilaisessa kirkossa toimitetaan 15.11.2026 seurakuntavaalit, joissa valitaan jäsenet seurakuntien kirkkovaltuustoihin tai seurakuntayhtymiin kuuluvissa seurakunnissa yhteisiin kirkkovaltuustoihin ja seurakuntaneuvostoihin.
Sopuvaalien johdosta Sallan seurakunnassa ei varsinaisia seurakuntavaaleja toimiteta lainkaan.
Äänioikeutettu seurakunnan jäsen voi äänestää ennakkoon missä tahansa ennakkoäänestyspaikassa Suomessa ilmoittautumalla vaalitoimitsijalle ja esittämällä henkilötodistuksensa tai muun riittävän selvityksen henkilöllisyydestään. 
Äänestäjällä on oikeus äänestää sen seurakunnan ehdokaslistojen yhdistelmän ehdokasta, missä seurakunnassa hänet on 15.8.2026 merkitty läsnä olevaksi seurakunnan jäseneksi sekä äänioikeutettujen luetteloon äänioikeutetuksi (viimeistään 15.11.2026 16 vuotta täyttävä kirkon jäsen). Oman seurakunnan ennakkoäänestyspaikassa äänestäjällä on mahdollisuus tutustua ehdokaslistojen yhdistelmään. Muun seurakunnan ennakkoäänestyspaikassa äänestettäessä äänestäjän on omatoimisesti otettava selvää oman seurakuntansa ehdokkaista. Lisätietoja löytyy vaalien verkkosivuilta seurakuntavaalit.fi. 
Salla 15.09.2026
Sallan seurakunnan vaalilautakunnan puolesta
Puheenjohtaja Antero Miettinen

(Pöytäkirjaan liitettävään alkuperäiseen kuulutukseen merkitään:)
Kuulutus on ollut nähtävänä Sallan seurakunnan verkkosivuilla ja ilmoitustaululla 26.10.–7.11.2026
Kuulutuksesta on ilmoitettu 21.10.2026 sanomalehdessä Koti-Lappi.
Puheenjohtaja Antero Miettinen

